เมนมาวันที่ 18 พ.ย. (เมนมาทุก 28) หายวันที่ 20 มีอะไรกับแฟน แฟนแตกนอกค่ะ แล้วก็ไปซื้อยาคุมฉุกเฉินมากินประมาณวันที่ 25-26 แล้วก็มีอะไรกับแฟนอีก 2 ครั้งค่ะ แตกนอกทั้ง 2 ครั้ง ครั้งสุดท้ายคือวันที่ 29 แล้ววันนี้ 3 ธ.ค. มีเลือดไหลนิดหน่อยค่ะเป็นแค่จุดๆไม่เยอะสีน้ำตาลมีอาการปวดท้องน้อยนิดหน่อย เป็นไปได้ไหมคะที่จะเป็นเลือดล้างหน้าเด็กหรือเป็นกินยาคุม จะท้องไหมคะ
สวัสดีค่ะ หากหลังกินยาคุมฉุกเฉินเข้าไป แล้วมีเพศสัมพันธ์ไม่ได้ป้องกันอีก ก็มีโอกาสตั้งครรภ์ได้ โดยการหลั่งนอกนั้นอาจทำให้มีการตั้งครรภ์ได้ประมาณ 4-20%เลือดออกผิดปกติทางช่องคลอดอาจเป็นผลข้างเคียงจากการใช้ยาคุมฉุกเฉินได้เช่นกัน แต่ไม่ควรเป็นมากหรือนาน หรือมีปวดหน่วงท้องน้อยมากๆร่วมด้วยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก